CELEX: C2006/178/40
Language: et
Date: 2006-07-29 00:00:00
Title: Kohtuasi C-244/06: Eelotsusetaotlus, mille esitas Landgericht Koblenz (Saksamaa)  31. mail 2006  — Dynamic Medien Vertriebs GmbH  versus  Avides Media AG

29.7.2006   
            
            
               ET
            
            
               Euroopa Liidu Teataja
            
            
               C 178/25
            
         Eelotsusetaotlus, mille esitas Landgericht Koblenz (Saksamaa) 31. mail 2006 — Dynamic Medien Vertriebs GmbH versus Avides Media AG
   (Kohtuasi C-244/06)
   (2006/C 178/40)
   Kohtumenetluse keel: saksa
   Eelotsusetaotluse esitanud kohus
   Landgericht Koblenz (Saksamaa)
   Põhikohtuasja pooled
   
      Hageja: Dynamic Medien Vertriebs GmbH
   
      Kostja: Avides Media AG
   Eelotsuse küsimused
   Kas EÜ asutamislepingu artiklist 28 tuleneva kaupade vaba liikumise põhimõttega on vastuolus Saksa õigusnorm, millega keelustatakse selliste kujutissalvestiste (DVD, videokassetid) postimüük, millele ei ole Saksa märgistust, et need on alaelistele sobivad?
   Eelkõige,
   kas selliste kujutissalvestiste postimüügi keeld on EÜ asutamislepingu artikli 28 kohane samaväärsega toimega meede?
   Juhul, kui vastus küsimusele on jaatav,
   siis kas EÜ asutamislepingu artiklist 30 tulenev keeld koosmõjus direktiiviga 2000/31/EÜ (1) on kehtiv, kui kujutissalvestis on läbi vaadatud ja tunnistatud alaealistele sobivaks mõnes teises EÜ liikmesriigis või on mõne teise liikmesriigi poolt läbi viidud kontroll selle sätte mõttes vähem piirav meede?
   
      (1)  EÜT L 178, lk 1, ELT eriväljaanne 13/25, lk 399.